CELEX: 52005SC0013
Language: mt
Date: 2005-01-11 00:00:00
Title: Rakkomandazzjoni għal Opinjoni tal-Kunsill skond it-tielet paragrafu ta' l-Artikolu 5 tar- regolament tal-Kunsill (KE) Nru 1466/97 tas-7 ta' Lulju 1997 Dwar il-programm aġġornat.ta' stabbiltà tal-Lussemburgu, 2004-2007

Avviż Legali Importanti

|

52005SC0013

Rakkomandazzjoni għal Opinjoni tal-Kunsill skond it-tielet paragrafu ta' l-Artikolu 5 tar- regolament tal-Kunsill (KE) Nru 1466/97 tas-7 ta' Lulju 1997 Dwar il-programm aġġornat.ta' stabbiltà tal-Lussemburgu, 2004-2007  /* SEK/2005/0013 finali */  

	[pic] | KUMMISSJONI TAL-KOMUNITAJIET EWROPEJ |Brussel 11.1.2005SEG(2005) 13 finaliRakkomandazzjoni għalOPINJONI TAL-KUNSILLskond it-tielet paragrafu ta' l-Artikolu 5 tar- Regolament tal-Kunsill (KE) Nru 1466/97 tas-7 ta' Lulju 1997 Dwar il-programm aġġornat.ta' stabbiltà tal-Lussemburgu, 2004-2007(preżentata mill-Kummissjoni)MEMORANDUM TA' SPJEGAZZJONIIr-regolament tal-Kunsill (KE) Nru 1466/97 dwar it-tisħiħ tas-sorveljanza ta' pożizzjonijiet tal-baġit u s-sorveljanza u l-koordinament tal-miżuri ekonomiċi[1] jitlob mill-Istati Membri li jipparteċipaw, jiġifieri dawk li adottaw il-munita komuni, li jressqu programmi ta' stabbiltà lill-Kunsill u l-Kummissjoni sa l-1 ta' Marzu 1999. Skond l-Artikolu 5 ta' dan ir-Regolament, il-Kunsill kellu jeżamina kull programm ta' stabbiltà fuq l-evalwazzjonijiet ippreparati mill-Kummissjoni u mill-Kumitat imwaqqaf mill-Artikolu 114 tat-Trattat (Il-Kumitat Ekonomiku u Finanzjarju). Fuq il-bażi ta' rakkomandazzjoni mill-Kummissjoni, u wara li kkonsulta mal-Kumitat Ekonomiku u Finanzjarju, il-Kunsill ħareġ opinjoni wara li eżamina l-programm. Skond ir-Regolament, Stati Membri għandhom iressqu aġġornamenti annwali tal-programmi ta' stabbiltà tagħhom, li wkoll jistgħu jiġu eżaminati mill-Kunsill skond dawn l-istess proċeduri.L-ewwel programm ta' stabbiltà tal-Lussemburgu, għall-perjodu 1998-2002, tressaq fis-16 ta' Frar 1999 u ġie evalwat mill-Kunsill fil-15 ta' Marzu 1999[2]. Tressqu aġġornamenti kull sena wara dik-id-data, u l-iktar reċenti tressaq fit-30 ta' Novembru 2004. Is-servizzi tal-Kummissjoni wettqu evalwazzjoni teknika ta' dan l-aġġornament. F'dan, qiesu t-tbassir ekonomiku tagħhom stess tal-Ħarifa 2004, u żammew quddiem għajnejhom ukoll il-kodiċi ta' kondotta[3], il-metodoloġija komuni maqbula għall-istima ta' produzzjoni potenzjali u bilanċi kkoreġuti għaċ-ċiklu, ir-rakkomandazzjonijiet fil-linji ta' gwida wiesgħa fil-qasam tal-politika ekonomika għall-perjodu 2003-2005, kif ukoll il-prinċipji mniżżla fil-Komunikazzjoni mill-Kummissjoni lill-Kunsill u l-Parlament Ewropew tas-27 ta' Novembru 2002 dwar it-tisħiħ tal-koordinament tal-miżuri dwar il-baġit u approvata mill-Kunsill[4]. L-evalwazzjoni tagħhom tingħata hawn taħt:-  L-aġġornament tal-programm ta' stabbiltà tal-Lussemburgu għas-sena 2004, li jkopri l-perjodu 2004-2007, tressaq fit-30 ta' Novembru 2004 wara li kien approvah il-gvern fis-26 ta' Novembru. Jissodisfa biss parzjalment il-kundizzjonijiet għat-tagħrif stabbiliti mill-"kodiċi ta' kondotta dwar il-kontenut u l-format ta' programmi ta' stabbiltà u konverġenza" minħabba li xi tagħrif obbligatorju huwa nieqes.-  Ix-xenarju makroekonomiku ppreżentat fl-aġġornament jipprevedi li jkun hemm tnaqqis minn 4.4% fl-2004 sa 3.8% fl-2005 fir-rata ta' tkabbir tal-Prodott Gross Domestiku (PGD) reali fl-2006, imma li dan imbagħad jerġa' jaċċelera sa 4.3% fl-2007. Dan ix-xenarju huwa realistiku: għall-perjodu 2004-2006, u huwa pjuttost viċin tat-tbassir magħmul mis-servizzi tal-Kummissjoni fil-Ħarifa tal-2004. Għall-perjodu kollu kemm hu, ir-rati ta' tkabbir reali previsti mill-programm huma konsistenti ma' l-istimi tas-servizzi tal-Kummissjoni tat-tkabbir potenzjali-  Ladarba l-bilanċ ġenerali tal-gvern mar minn bilanċ favorevoli ta' 0.8% tal-PGD fl-2003 sa defiċit li mistenni jlaħħaq mal-1.4% tal-PGD fl-2004, il-programm ifittex li jrażżan id-defiċit għal 1.0% fl-2005 u li jżommu stabbli fl-istess livell matul l-2006 u l-2007. Għalhekk, ma jipprevedix tkomplija tat-tnaqqis tad-defiċit wara l-2005, imma jikkuntrasta pożittivament ma' l-aġġornament ta' l-2003, li kien ibbażat fuq prospettiva ta’ tkabbir li kienet apprezzabilment anqas ottimistika minn dik ta' l-2004 u kien jipprevedi li d-defiċit ġenerali tal-gvern kellu jikber minn 0.6% tal-PGD fl-2003 sa madwar 2% fil-bqija tal-perjodu kopert mill-programm.-  Fuq il-bażi ta' kalkoli maħduma mis-servizzi tal-Kummissjoni skond il-metodoloġija komuni maqbula, il-bilanċ ikkoreġut għaċ-ċiklu fl-aġġornament ta' l-2004 huwa mistenni li juri bilanċi pożittivi (minn defiċit ta' anqas minn 1% tal-PGD fl-2003) għall-bqija tal-perjodu, sakemm jilħqu 2% tal-PGD fl-2007. Biss, dan it-titjib drammatiku fil-bilanċ ikkoreġut għaċ-ċiklu jidher li huwa ħiereġ l-aktar mill-marġni xejn normali ta' inċertezza li hemm madwar l-istimi ta' tkabbir potenzjali għal-Lussemburgu, aktar milli mir-rifless ta' sforz strutturali ġenwin ta' aġġustament.-  Żviluppi fil-bilanċ ġenerali tal-gvern, kif jidhru fil-programm, huma apprezzabilment aħjar minn dawk ipproġettati fit-tbassir tal-Kummissjoni tal-Ħarifa ta' l-2004. Dan għaliex dawn ta' l-aħħar tlestew qabel il-pubblikazzjoni tal-baġit ta' l-2005, u għalhekk kienu bbażati fuq l-istennija li ma kienet se sseħħ l-ebda bidla fil-politika, kif ukoll fuq ix-xejriet ta' l-infiq u d-dħul osservati fis-snin ta' qabel.-  Fil-programm, ir-riskji fil-miriet tal-baġit huma bbilanċjati. Minn lat wieħed, l-istimi tad-dħul fil-Lussemburgu dejjem ikunu kawti. Iżda minn lat ieħor, il-programm jipprevedi tnaqqis fit-tkabbir ta' l-infiq, li kien mgħaġġel ħafna f'dawn l-aħħar snin, imma dan mingħajr ma jagħti rendikont iddettaljat tal-miżuri li għandhom jgħinu biex dan jintlaħaq. Kollox ma' kollox, għaldaqstant, il-miriet ippreżentati fil-programm huma realistiċi, imma ftit li xejn jistgħu jissejħu ambizzjużi: ma għandhomx ikunu diffiċli biex jintlaħqu, sakemm l-awtoritajiet iżommu sħiħ ma' l-intenzjoni li stqarru li jrażżnu l-infiq. Fid-dawl ta' l-istima tar-riskju, l-istrateġija tal-baġit tal-programm espressa fl-iżvilupp tal-bilanċ ikkoreġut għaċ-ċiklu hija biżżejjed biex jintlaħaq l-għan tal-medda l-medja fil-Patt ta' Stabbiltà u Tkabbir, jiġifieri ta' qagħda tal-baġit li tqarreb lejn il-bilanċ fil-perjodu tal-programm (mill-2005 'l quddiem). Imma f'termini nominali, il-programm ma jipprevedix tkomplija tat-tnaqqis fid-defiċit globali wara l-2005, u ma fih l-ebda impenn ta' tqarrib, imqar f'termini nominali, lejn qagħda ta' bilanċ qabel it-tmiem tal-perjodu li jkopri, ladarba d-defiċit globali jibqa' wieqaf madwar il-1% tal-PGD. Iżda, mill-2005 'il quddiem, l-istrateġija tal-baġit fil-programm tidher li tagħti marġni ta' sigurtà suffiċjenti, li fih jistgħu jseħħu flutwazzjonijiet ċikliċi normali mingħajr ma jinqabeż il-limitu ta' defiċit ta' 3% tal-PGD.-  L-aġġornament jipprevedi li l-proporzjon ġenerali tad-dejn tal-gvern għandu jonqos minn 5.3% tal-PGD fl-2003 sa 5.0% fl-2004. Madwar in-nofs ta' dan id-dejn ġej mill-gvern ċentrali, u n-nofs l-ieħor mill-awtoritajiet lokali, filwaqt li d-djun ta' l-istituzzjonijiet tas-sigurtà soċjali huma negliġibbli. Hu previst li l-proporzjon tad-dejn jonqos xi ftit matul il-perjodu kopert mill-aġġornament, minn 5.0% tal-PGD fl-2004 sa 4.5% tal-PGD fl-2007. Il-qagħda globali ta' l-assi netti hija aktar favorevoli minħabba l-assi finanzjarji sostanzjali, li huma stmati li jlaħħqu għal madwar 50% tal-PGD, li akkumulaw tul l-aħħar snin flimkien ma' bilanċi favorevoli fiskali.-  Il-programm jagħmel riferenza għall-miżuri li ttieħdu dan l-aħħar sabiex jitrażżan l-infiq fl-ispiża għas-saħħa, b'mod speċjali għaż-żieda fil-kontribuzzjonijiet li kienet deċiża f'Novembru 2004. Iħabbar ukoll miżuri oħra li ġew inkorporati f'att tal-Parlament li għadda f'Diċembru 2004, li jimmiraw lejn il-moderazzjoni fl-infiq fuq is-saħħa. Il-programm jirreferi wkoll għall-piż li mistenni jiżdied fis-snin li ġejjin fuq is-sistema tal-pensjonijiet b'riżultat taż-żieda enormi fl-impjiegi ġewwa l-Lussemburgu matul dawn l-aħħar għoxrin sena, żieda li kull ma tmur qed tinkludi dejjem aktar ħaddiema mhux residenti fil-pajjiż. Filwaqt li għalissa għad ma jinkludix miżuri speċifiċi biex jaffrontaw din il-problema, il-programm iħabbar li din it-tematika se tiġi diskussa fl-2005.-  Minħabba l-livell baxx ħafna tad-dejn tal-gvern u r-riżervi konsiderevoli li akkumula s-settur tas-sigurtà soċjali fl-aħħar għoxrin sena u aktar, il-Lussemburgu jidher li huwa f'qagħda tajba f'dak li għandu x'jaqsam mas-sostenibbiltà tal-finanzi pubbliċi, minkejja piżijiet importanti fuq il-baġit li wieħed jista' jipprevedi minħabba popolazzjoni li qed tixjieħ. Iżda, skond evalwazzjoni tentattiva magħmula mis-servizzi tal-Kummissjoni, fuq il-previżjonijiet kurrenti ta' l-infiq, l-istrateġija tal-baġit mogħtija fil-programm tista' twassal għal "lakuna fit-taxxa" li tqarreb it-2% tal-PGD, u li tkun trid timtela' sabiex is-sostenibbiltà tkun żgurata tassew. Il-pajjiż għadda minn madwar 20 sena ta' tkabbir eċċezzjonalment qawwi fl-impjiegi, li kull ma jmur se jfisser żieda korrelativa fil-għadd ta' pensjonanti. Ir-riżervi jistgħu jgħinu apprezzabbilment biex tittaffa l-pressjoni fuq il-baġit li toħroġ minn din il-qagħda, u din il-politika favur it-tkabbir tar-riżervi għandha titkompla, flimkien ma' l-adozzjoni ta’ miżuri maħsuba biex jgħollu r-rata ta' l-impjiegi tar-residenti, li bħalissa hija baxxa, b'mod speċjali għar-residenti li huma aktar imdaħħlin fiż-żmien.Tqabbil ta' previżjonijiet prinċipali makroekonomiċi u tal-baġit2004 | 2005 | 2006 | 2007 |PGD reali (% bidla) | PS Nov 2004 | 4.4 | 3.8 | 3.3 | 4.3 |KUMM | 4.0 | 3.5 | 3.6 | n.a. |PS Nov 2003 | 2.0 | 3.0 | 3.8 | n.a. |inflazzjoni skond l-Indiċi Armonizzat tal-Prezzijiet għall-Konsumatur (HICP) (%) | PS Nov 2004 | 2.6 | 3.2 | 1.5 | 1.7 |KUMM | 3.0 | 2.3 | 1.6 | n.a. |PS Nov 2003 | 1.5 | 1.3 | 1.2 | n.a. |Bilanċ ġenerali tal-gvern (% tal-PGD) | PS Nov 2004 | -1.4 | -1.0 | -0.9 | -1.0 |KUMM2 | -0.8 | -1.6 | -2.0 | n.a. |PS Nov 2003 | -1.8 | -2.3 | -1.5 | n.a. |Bilanċ primarju (% tal-PGD) | PS Nov 2004 | -1.2 | -0.9 | -0.8 | -0.9 |KUMM2 | -0.6 | -1.4 | -1.8 | n.a. |PS Nov 2003 | -1.6 | -2.1 | -1.5 | n.a. |Bilanċ ikkoreġut għaċ-ċiklu (% tal-PGD) | PS Nov 20041 | -0.7 | 0.3 | 1.4 | 2.0 |KUMM2 | 0.4 | 0.3 | 0.7 | n.a. |PS Nov 20031 | 0.9 | 1.0 | 2.2 | n.a. |Dejn gross tal-gvern (% tal-PGD) | PS Nov 2004 | 5.0 | 5.0 | 4.6 | 4.5 |KUMM2 | 4.9 | 4.8 | 4.7 | n.a. |PS Nov 2003 | 5.2 | 5.0 | 4.4 | n.a. |1 Kalkoli tas-servizi tal-Kummissjoni fuq il-bażi tat-tagħrif mogħti fil-programm 2 Mitmuma qabel il-preżentazzjoni tal-baġit ta' l-2005 Sorsi: Programm ta' Stabbiltà (PS); Tbassir ekonomiku tal-Ħarifa 2004 tas-servizzi tal-Kummissjoni (KUMM); kalkoli tas-servizzi tal-Kummissjoni |Fuq il-bażi ta' din l-evalwazzjoni, il-Kummissjoni adottat ir-Rakkomandazzjoni għal Opinjoni tal-Kunsill mehmuża dwar il-programm ta' stabbiltà aġġornat tal-Lussemburgu, u qiegħed iressaqha lill-Kunsill.Rakkomandazzjoni għalOPINJONI TAL-KUNSILLskond it-tielet paragrafu ta' l-Artikolu 5 tar- Regolament tal-Kunsill (KE) Nru 1466/97 tas-7 ta' Lulju 1997 Dwar il-programm aġġornat.ta' stabbiltà tal-Lussemburgu, 2004-2007IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej,Wara li kkunsidra r-Regolament tal-Kunsill (KE) Nru 1466/97 tas-7 ta' Lulju 1997 dwar it-tisħiħ tas-sorveljanza fuq il-pożizzjonijiet tal-baġit u s-sorveljanza u l-koordinament tal-miżuri ekonomiċi, u b'mod partikolari l-Artikolu 5(3) tiegħu,Wara li kkunsidra r-rakkomandazzjoni tal-Kummissjoni,Wara li kkonsulta mal-Kumitat Ekonomiku u Finanzjarju,IPPREŻENTA DIN L-OPINJONI:1.  Fit-[18 ta' Jannar] 2005 il-Kunsill eżamina l-programm ta' stabbiltà aġġornat tal-Lussemburgu, li jkopri l-perjodu 2004 sa 2007. L-aġġornament jissodisfa parzjalment il-kundizzjonijiet għat-tagħrif stabbiliti mill-"kodiċi ta' kondotta dwar il-kontenut u l-format ta' programmi ta' stabbiltà u konverġenza". B'mod partikolari, jonqos xi tagħrif dwar il-presupposti makroekonomiċi.2.  L-aġġornament iqis li t-tkabbir fil-PGD reali kien ta' 4.4% fl-2004, minn 2.9% fl-2003. Fl-2005 u l-2006, huwa previst li t-tkabbir jonqos għal 3.8% u 3.3% rispettivament, qabel ma jerġa jiżdied għal 4.3% fl-2007. Fuq il-bażi tat-tagħrif disponibbli fil-preżent, dan ix-xenarju jidher li jirrifletti suppożizzjonijiet realistiċi dwar it-tkabbir.3.  L-istrateġija rigward il-baġit li fuqha huwa msejjes l-aġġornament għandha l-għan li d-defiċit jitnaqqas bi ftit mill-1.4% tal-PGD stmat għall-2004 sa ma jilħaq il-1.0% tal-PGD fl-2005. Fl-2006 u l-2007, id-defiċit mistenni li jibqa' fil-livell milħuq fl-2005, filwaqt li hu previst li sew id-dħul kif ukoll l-infiq jibqa' kostanti bħala perċentwal tal-PGD. F'termini kkoreġuti għaċ-ċiklu, il-kalkoli tas-servizzi tal-Kummissjoni maħduma skond il-metodoloġija komuni maqbula jipprevedu li jkun hemm bilanċ favorevoli ta' 0.3% tal-PGD fl-2005, u li jitla' gradwalment sa 2.0% tal-PGD fl-2007, bħala rifless tat-twessigħ mistenni tad-differenzjali negattivi bejn il-prodott effettiv u dak potenzjali. Biss, l-istimi ta' differenzjali bejn il-prodott effettiv u dak potenzjali u għaldaqstant ta' bilanċi kkoreġuti għaċ-ċiklu jippreżentaw marġni. ta' inċertezza usa' min-normal fil-każ tal-Lussemburgu, minħabba l-karatteristiċi speċifiċi ħafna ta' l-ekonomija tal-pajjiż, ħaġa li tirrikjedi użu kawt ħafna ta' indikaturi bħal dawn. Matul il-perjodu kopert mill-aġġornament, il-proporzjon ta' l-investiment pubbliku għall-PGD huwa previst li jibqa' ftit jew wisq kostanti, madwar 5% tal-PGD, livell li jisboq sew il-medja ta' l-UE.4.  Ir-riskji għall-previżjonijiet tal-baġit li hemm fil-programm jidhru li huma pjuttost ibbilanċjati. Minn lat wieħed, previżjonijiet tad-dħul fil-Lussemburgu dejjem ikunu kawti, u r-riżultat tal-baġit ta' l-2004 jaf ikun aħjar mill-previżjonijiet attwali, li jista' jikkawża effett tal-bażi favorevoli għall-bqija tas-snin tal-programm. Iżda minn lat ieħor, il-programm jipprevedi tnaqqis fir-rata ta' tkabbir tan-nefqa pubblika, li kienet mgħaġġla ħafna f'dawn l-aħħar snin, imma dan mingħajr ma jagħti rendikont dettaljat tal-miżuri li għandhom jgħinu biex dan iseħħ. Fil-programm, l-istrateġija tal-baġit tidher li tipprovdi marġni biżżejjed ta' sigurtà kontra l-ksur tal-limitu defiċitarju ta' 3% tal-PGD bi flutwazzjonijiet ċikliċi normali. Jidher ukoll li huwa biżżejjed biex jintlaħaq l-għan tal-Patt ta' Stabbiltà u Tkabbir għall-medda l-medja ta' qagħda li tqarreb lejn l-ekwilibriju fil-perjodu tal-programm (mill-2005) f'termini ikkoreġuti għaċ-ċiklu.5.  Il-proporzjon tad-dejn huwa baxx ħafna, u saħansitra huwa previst li jonqos xi ftit matul il-perjodu kopert mill-aġġornament, minn 5.0% tal-PGD fl-2004 sa 4.5% tal-PGD fl-2007. Il-qagħda globali ta' l-assi netti terġa' hija aktar favorevoli minħabba l-assi finanzjarji sostanzjali, li huma stmati li jlaħħqu għal madwar 50% tal-PGD, li akkumulaw tul is-snin permezz ta' bilanċi fiskali favorevoli.6.  Il-Lussemburgu jidher li jinsab f'qagħda favorevoli f'dak li jirrigwarda s-sostenibbiltà tal-finanzi pubbliċi tiegħu. Huwa previst li l-qagħda pożittiva ħafna ta' l-assi netti tpatti, għall-anqas parzjalment, għall-ispiża futura marbuta ma' popolazzjoni li qed tikber fl-età. Iżda l-proporzjon bejn il-kontribwenti u dawk li jibbenefikaw mis-sistema tal-pensjonijiet se jeħżien, anki f'xenarju pożittiv fejn it-tkabbir fl-impjiegi jibqa' għaddej bir-rata straordinarja li rajna f'dawn l-aħħar għoxrin sena. Għaldaqstant, hemm bżonn ta' xi trażżin biex jiġi żgurat li l-infiq tal-gvern jibqa' pass pass mad-dħul u li tkompli tinżamm il-politika ta' l-akkumulazzjoni tar-riżervi, flimkien ma' l-adozzjoni ta' miżuri bil-għan li jtellgħu r-rata ta' l-impjiegi tar-residenti, li bħalissa hija baxxa, u b'mod speċjali ta' dawk li huma akbar fl-età.Previżjonijiet prinċipali mill-programm ta' stabbiltà aġġornat tal-Lussembrugu2003 | 2004 | 2005 | 2006 | 2007 |Tkabbir reali fil-PGD (%) Inflazzjoni HICP (%) Bilanċ ġenerali tal-gvern (% tal-PGD) Bilanċ primarju (% tal-PGD) Bilanċ ikkoreġut għaċ-ċiklu (% tal-PGD)1 Dejn gross tal-gvern (% tal-PGD) | 2.9 2.5 +0.8 +1.0 +1.4 5.3 | 4.4 2.6 -1.4 -1.2 -0.7 5.0 | 3.8 3.2 -1.0 -0.9 +0.3 5.0 | 3.3 1.5 -0.9 -0.8 +1.4 4.6 | 4.3 1.7 -1.0 -0.9 +2.0 4.5 |1 Kalkoli tas-servizzi tal-Kummissjoni maħduma skond il-metodoloġija komuni maqbula fuq it-tagħrif mogħti fil-programm.[1] ĠU L 209, tat-2.8.1997. Id-dokumenti kollha li dan it-test jirreferi għalihom huma disponibbli minn dinil-websajt: http://europa.eu.int/comm/economy_finance/about/activities/sgp/main_en.htm.[2] ĠU C124, tal-5.5.1999.[3] Opinjoni Riveduta tal-Kumitat Ekonomiku u Finanzjarju dwar il-kontenut u l-format ta' programmi ta'stabbiltà u konverġenza, approvat mill-Kunsill ECOFIN fl-10.7.2001.[4] KUMM(2002) 668 tas-27.11.2002.